L 165/56 Jurnalul Oficial al Uniunii Europene 26.6.2012 DECIZIA 2012/327/PESC A CONSILIULUI din 25 iunie 2012 de prelungire a mandatului Reprezentantului Special al Uniunii Europene (RSUE) pentru regiunea sud-mediteraneeană CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1)  La 18 iulie 2011, Consiliul a adoptat Decizia 2011/424/PESC () de numire a domnului Bernardino LEON în calitate de Reprezentant Special al Uniunii Europene (RSUE) pentru regiunea sud-mediteraneeană. Mandatul RSUE expiră la 30 iunie 2012. (22  Mandatul RSUE ar trebui prelungit pentru o nouă perioadă de 12 luni, ADOPTĂ PREZENTA DECIZIE: Articolul 1 Reprezentantul Special al Uniunii Europene Mandatul domnului Bernardino LEON în calitate de RSUE pentru regiunea sud-mediteraneeană se prelungeşte până la 30 iunie 2013. Mandatul RSUE se poate încheia mai devreme, în cazul în care Consiliul decide aceasta, la propunerea Înaltului Reprezentant al Uniunii pentru afaceri externe şi politica de securitate (ÎR). Articolul 2 Obiective de politică Mandatul RSUE se întemeiază pe obiectivele de politică ale Uniunii privind vecinătatea sudică astfel cum figurează în decla- rațiile Consiliului European din 4 februarie 2011 și 11 martie 2011, în condluziile Consiliului European din 24-25 martie 2011 şi în concluziile Consiliului din 21 februarie 2011 şi 20 iunie 2011, ținând seama şi de propunerile cuprinse în comunicările din 8 martie 2011 și 25 mai 2011 ale ÎR și ale Comisiei. Respectivele obiective includ: (a) intensificarea dialogului politic al Uniunii, contribuția la parteneriat și o relație extinsă cu țările din regiunea sud- mediteraneeană, în special cu cele aflate într-un proces de reformă politică și de tranziție către democrație; (b) contribuția la reacția Uniunii la evoluțiile în țările din regiunea sud-mediteraneeană, în special în cele aflate într- un proces de reformă politică și de tranziție către demo- crație, și anume prin consolidarea democrației şi a dezvoltării instituționale, a statului de drept, a bunei guver- () JO L 188, 19.7.2011, p. 24. nanțe, a respectării drepturilor omului şi a libertăților funda- mentale, a inițiativelor regionale și în domeniul păcii, inclusiv prin intermediul Politicii europene de vecinătate și al Uniunii pentru Mediterana; (c) sporirea eficienței, a prezenței și a vizibilității Uniunii în regiune şi în forurile internaționale relevante; (d) stabilirea unei strânse coordonări cu partenerii locali relevanți şi organizațiile internaționale şi regionale, cum ar fi Uniunea Africană, Consiliul de Cooperare al Statelor Arabe din Golf, Organizația Cooperării Islamice, Liga Statelor Arabe, Uniunea Maghrebului Arab, instituțiile financiare internaţionale relevante, Organizaţia Naţiunilor Unite şi sectorul privat. Articolul 3 Mandat În vederea realizării obiectivelor de politică, mandatul RSUE constă în: (a) consolidarea rolului politic global al Uniunii în ceea ce priveşte țările din regiunea sud-mediteraneeană, în special în cele aflate într-un proces de reformă politică și de tranziție către democrație, și anume prin intensificarea dialogului cu guvernele şi organizațiile internaționale, precum şi cu societatea civilă și alți interlocutori relevanți, precum şi promovarea sensibilizării în rândul partenerilor privind abordarea Uniunii; (b) menținerea unor contacte strânse cu toate părţile implicate în procesul de transformare democratică în regiune, promovarea stabilizării și a reconcilierii cu respectarea deplină a responsabilității locale și contribuția la gestionarea şi prevenirea crizelor; (c) contribuția la o mai bună coerență, consecvenţă şi coor- donare a politicilor şi a acțiunilor Uniunii și ale statelor membre în regiune; (d) contribuţia la promovarea coordonării cu partenerii și orga- nizațiile internaționale şi la sprijinirea cooperării regionale; asistența acordată ÎR, în coordonare cu Comisia și cu statele membre, prin contribuția la lucrările grupului operativ și la reuniunile de monitorizare pentru regiunea sud-meditera- neeană; (e) contribuția la punerea în aplicare în regiune a politicii Uniunii în domeniul drepturilor omului, inclusiv a orien- tărilor UE privind drepturile omului, în special a orientărilor UE privind copiii şi conflictele armate, precum și privind violența împotriva femeilor și a fetelor și combaterea tuturor formelor de discriminare a acestora, precum și politica Uniunii privind femeile, pacea și securitatea, inclusiv prin monitorizarea şi raportarea cu privire la progresele înregistrate în acest sens, dar şi formularea unor recomandări în acest sens.